Dutoitspan Kimberley: Moedersdag
Gaan lees gerus die gedig op Maroelamedia
Ek dink Ma's word te min besing!
Ma's is altyd daar – of jy nog in die huis bly en of jy al oud genoeg is om jou eie potjie te krap. Ja – 'n Pa is ook daar vir jou, maar 'n Ma is net "anders".
Sy sal sommer-net bel om te hoor hoe dit gaan as sy iets in die winkel sien wat haar aan jou herinner.
'n Ma se omgee is onvoorwaardelik. 'n Ma stel altyd haar kinders eerste. 'n Ma se liefde is onselfsugtig.
Toni Morrison het gesê: Groot beteken niks vir 'n ma nie, 'n kind is 'n kind. Hulle word groter, ouer – maar groot? Wat is dit veronderstel om te beteken? In my hart beteken dit net mooi niks nie.
My ma verjaar in Oktober. Volgens haar is die woorde van C Louis Leipoldt baie waar: Dit is die maand Oktober, die mooiste, mooiste maand.
Sy het my geleer om 'n liefde vir stories en gedigte te hê. Sy het my geleer wat dit is om te help waar ek kan. Sy het my geleer wat dit is om te gee sonder om iets terug te verwag.
Altyd vol grappies. Altyd vol lag. Altyd vrolik.
Lotte Baylyn het gesê: Die beste rol vir 'n ma is oombliklike beskikbaarheid sonder aanhoudende teenwoordigheid.
Dankie vir Ma se teenwoordigheid in my lewe. Ek is lief vir Mamma
Die Here het ma's gemaak. Terwyl Adam diep geslaap het, het die Here aan die werk gespring. Een van die engele het by Hom kom staan en gesê: Here, U doen darem baie moeite met hierdie een! Die Here het vir die engel gesê: Het jy die spesifikasies op hierdie model gesien? Sy moet heeltemal wasbaar wees, maar nie van plastiek nie. Sy moet 180 bewegende parte hê, almal vervangbaar. Sy moet op swart koffie en oorskietkos kan funksioneer. Sy moet 'n skoot hê waarop lekker gesit kan word, maar verdwyn as sy opstaan. Sy moet 'n soen hê wat alles kan genees, van 'n gebreekte been tot 'n gebreekte hart na 'n stukkende romanse. En ses pare hande.
Die engel het sy kop geskud en gesê: ses pare hande! Kan nie wees nie!
"Dit is nie die hande wat my besig hou nie, dis die drie pare oë wat 'n ma moet hê. Een paar moet deur toe deure kan kyk as sy vra: Wat maak julle daar binne- as sy alreeds weet. Een paar agter in haar kop om te sien wat sy nie moet nie, maar nodig het om te weet. En 'n paar voor om te sien as 'n kind groot foute maak, om nog steeds te kan sê: Ek verstaan, en ek het jou nog steeds lief! Sonder om 'n woord te sê. Ek het nou alreeds een gemaak wat so naby aan My is- sy kan haarself heelmaak. Sy kan 'n gesin kos gee met een kilogram maalvleis, en 'n driejarige in 'n bad kry. Sy kan dink, redeneer en kompromieë maak. Die engel voel so oor die ma se wang. Verbaas sê sy: Maar sy lek! Dalk het U te veel in hierdie model probeer inbou- alles kan nie binne bly nie! Die Here sê: sy lek nie- dit is 'n traan! "Waarvoor is dit daar", vra die engel. Die Here antwoord: "Dit is vir blydskap, hartseer, teleurstelling,­ pyn, eensaamheid en trots." "Here, U is wonderlik!"- sê die engel in verwondering.
Maar die Here sê: "EK het dit nie daar gesit nie!"
Ai, Moeksie die Worries.
Meer soos buigbare staal as soos vere. Eeder volgraanbrood as koek.
Liefde is die stukrag wat 'n gewone mens in staat stel om die onmoontlike te bereik. Moederliefde het minder slaap nodig as ander soorte liefde. Moederliefde is soos vars lug. Dit is so vanselfsprekend dat jy dit nie eers opmerk nie. Totdat die toevoer afgesny is.
Moederliefde is die ankerlig wat die gesin veillig lei.
Ma se bystand
Ma is jy geneig is om oor my te worry. Gedurig. Dankie dat Ma dit nie te veel wys nie. Dit is goed en wel om te sê. "Ag Ma, moet tog nie so neul nie." maar sy is die een wat sal agterkom dat jy nie jou noodsaaklike dokumente ingepak het nie.
Maar Moeder, jy is altyd daar!
Dan net vir Moeks..
Dis vir my heerlik as Ma bly is wanneer ek sukses behaal of 'n gelukskoot tref. Maar dis nog lekkerder as Ma nog steeds dink ek is wonderlik al het ek 'n bloutjie geloop.